צ'לה מן

צ'לה מן (באנגלית: Chella Man; נולד ב-26 בנובמבר 1998) הוא שחקן, דוגמן, אמן, יוטיובר, ופעיל חברתי למען זכויות הלהט"ב אסייתי-אמריקאי-יהודי. הוא ידוע בכך שהוא חולק את חוויותיו בתור טרנסג'נדר, חירש, אסייתי, ויהודי POC. מן זכה להכרה בשנת 2019 על גילום גיבור העל האילם ג'ריקו בעונה השנייה של הסדרה "טיטאנים". צ'לה מן נולד ב-26 בנובמבר 1998, והוא ממוצא יהודי וסיני. הוא גדל בעיירה קטנה בקהילה שמרנית במרכז פנסילבניה. מן נולד כנקבה וחווה דיספוריה מגדרית במהלך הילדות. מן החל לאבד את שמיעתו בגיל ארבע. עד גיל 13, הוא היה חירש, ובשנה שלאחר מכן קיבל את השתל השבלולי הראשון שלו. בגיל 16 הוכנס לו שתל שני באוזן השנייה שלו. בשנת 2017, לאחר שחווה דיספוריה מגדרית במהלך ילדותו, מן החל להשתמש בטסטוסטרון. במרץ 2017, הוא יצר את ערוץ היוטיוב שבו הוא פרסם סרטונים על חוויותיו האישיות עם דיספוריה מגדרית, זהותו, חיי האהבה שלו וסרטוני תרגום של שפת הסימנים האמריקאית לשירים פופולריים. מן אמר בריאיון עם "Teen Vogue", ”יש חוסר ייצוג קיצוני לאמנים צעירים, חירשים, קווירים, יהודים, אסייתיים, טרנסג'נדרים... אז, החלטתי להיות הנציגות שלי”. מן גם פרסם סרטונים שמנסים לגייס בוחרים צעירים ולדון בהשפעות הפוליטיות של ממשל טראמפ, שהוא לא תמך בו. מן החל לעשות זאת לאחר שהנשיא דונלד טראמפ ביקר בבית הספר התיכון שלו במהלך הקמפיין שלו לנשיאות. במאי 2018, הציג מן את הרצאת TedX שלו בשם "Becoming Him", בה הוא מדבר על מסע השינוי שלו ובעיות מגדר עבור נוער להט"ב ואנשים עם מוגבלויות. מן חתם ב-IMG כדוגמן החירש היהודי-אסייתי הראשון שלהם בספטמבר 2018. הוא דגמן עבור מגזיני להט"ב, ולמותגים כולל קלווין קליין, גאפ ואמריקן איגל אאוטפיטרס . נכון לשנת 2019, מאן הוא תלמיד בניו סקול במנהטן, שם הוא לומד תכנות מציאות מדומה. במרץ 2019, הוכרז כי מן יערוך את הופעת הבכורה שלו בתור ג'ריקו, לוחם פשע אילם, עבור הסדרה הדיגיטלית "טיטאנים" של יקום DC בעונתה השנייה. מן הצהיר שהוא התחבר לדמות, שמשתמשת בשפת הסימנים כדי לתקשר. הוא דן בחשיבותם של שחקנים בעלי מוגבלויות שמשחקים דמויות עם מוגבלויות כדי לתמוך בייצוג הולם, וקבע, ”ליהוק שחקנים/שחקניות נכים לתפקידי מוגבלות יסייע לייצוג אותנטי ולפרק סטריאוטיפים שנבנו סביב הזהויות שלנו”. ביוני 2021, מן חיבר מאמר שפורסם ב- Penguin Random House; ספרו, "Continuum" היה התוספת החדשה ביותר ל-Pocket Change Collective, סדרה המתמקדת ביצירת מרחב לדיון במגדר, מיניות, אקטיביזם והצטלביות בתוך העולם הספרותי. מן מצייר, מעצב כתובות קעקע, ומתעניין בעיצוב אופנה. מן פרסם מיצג ויזואלי בן 3 דקות בערוץ היוטיוב שלו, "The Beauty of Being Deaf", המקדם קולקציית תכשיטים שהופכת מכשירי שמיעה לתכשיטי אוזניים. מן הצהיר שהוא יצר את קולקציית התכשיטים הזו כדרך להכניס אנשים חירשים לתעשיית האופנה, ולהסיר את הסטיגמה על לבישת מכשירי שמיעה ושתלים. בשנת 2024, מן נכלל ברשימת פורבס 30Under30 על תרומתו פורצת הדרך לעולמות האמנות והדוגמנות, בעיקר כדוגמן הטרנסג'נדר והחירש הראשון שחתם עם סוכנות IMG. מן מתקשר באנגלית ובשפת הסימנים האמריקאית. מדיה וקבצים בנושא צ'לה מן בוויקישיתוף צ'לה מן, ברשת החברתית אקס (טוויטר) צ'לה מן, ברשת החברתית אינסטגרם צ'לה מן, סרטונים בערוץ היוטיוב צ'לה מן, במסד הנתונים הקולנועיים IMDb (באנגלית) Condé Nast, Chella Man Is the First Deaf Transgender Model to Sign to IMG, Teen Vogue, ‏2018-09-18 (באנגלית אמריקאית) Condé Nast, Why I'm Proud to Be Deaf (And Queer) AF, Them, ‏2018-02-28 (באנגלית אמריקאית) Condé Nast, I Documented My First Year on Testosterone, And It Changed My Life, Them, ‏2018-07-31 (באנגלית אמריקאית) Chapman, Madeleine; Dammeyer, Jesper (2017). "The Relationship Between Cochlear Implants and Deaf Identity". American Annals of the Deaf. 162 (4): 319–332. doi:10.1353/aad.2017.0030. ISSN 1543-0375. PMID 29129834. S2CID 27876630.